b"\n_START_ARTICLE_\nLanca\n_START_PARAGRAPH_\nLanca merujuk kepada kenderaan penumpang dua roda yang ditarik oleh manusia. Ia digunakan secara meluas semasa dahulu di China dan mudah juga didapati di Malaysia sekitar abad ke-19 dan awal abad ke-20, terutama di Pulau Pinang, Melaka dan Singapura (tiga negeri Selat). Bagaimanapun dengan pengenalan basikal, kenderaan ditarik manusia beransur-ansur digantikan dengan basikal yang dipasang pada kerangka dan kemudiannya dikenali sebagai beca. Dalam loghat Hokkien, perkataan beca bererti 'pedati kuda'."